Miet fl-Isptar Mater Dei l-għawwiem li aktar kmieni sab ruħu f’diffikultà meta kien qiegħed jgħum f’ Tas-Sliema. L-inċident seħħ għall-ħabta tas-2.30 p.m. fi Qui-Si-Sana, f’Ta’ Sliema. Wara li t-tentattivi biex jinġibed ‘il ġewwa minn kuntistabbli tal-pulizija u raġel ieħor sfaw fix-xejn, l-għawwiem ittelgħa bl-assistenza tal-Iskwadra Marittima tal-Forzi Armati ta’ Malta u ttieħed minnufih l-Isptar Mater Dei. Kemm il-kuntistabbli kif ukoll ir-raġel li ppruvaw jassistu lill-vittma ngħataw assistenza medika fuq il-post. Bil-każ ġie nfurmat il-maġistrat tal-għassa li ħatar diversi esperti sabiex jassistuh fl-inkjesta appuntata.